gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ca gl gl gl ca gl gl gl gl de en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os premios do cine galego relanzan aos seus triunfadores
Cuarta feira, 28 de setembro de 2022
Ángel de la Cruz, Antón Dobao e Ignacio Vilar, responsábeis de 'Os mortos van ás présas', 'A Mariñeira' e 'Pradolongo', preparan novos filmes.
Os mortos van ás présas foi, sen dúbida, a gran triunfadora da gala de entrega dos Mestre Mateo. Era a favorita, e deixou escapar moitas das súas nominacións, pero os seus nove premios, incluído o de mellor película e tres dos catro galardóns á interpretación, converteron o filme de Ángel de la Cruz no filme galego máis premiado do ano. Os Mestre Mateo serivrán para relanzar o filme, que continúa a súa promoción internacional e o seu tránsito por festivais de todo o mundo: a próxima cita é Nápoles, e despois chegarán Londres, Toulouse e latinoamérica, presentando o filme no prestixioso festival de Mar del Plata en xuño. Ademais, Ángel de la Cruz prepara xa o seu novo filme. Colaborará no guión con Beatriz Iso, con quen xa traballou en O soño dunha noite de San Xoán, e aínda que non se adiantou gran cousa sobre este proxecto, si se sabe que boa parte se filmará en Euskadi.
Alfonso Zarauza e a súa A noite que deixou de chover foi o outro gran gañador; catro premios, pero entre eles o de mellor director e mellor guión. Polo de agora, Zarauza continúa coa promoción da súa primeira longametraxe, que xa acadou o premio no Festival de Cinema Latino de Los Ángeles e foi saleccionada nos de Valladolid e Viña del Mar.
Levaron premios tamén os filmes de Antón Dobao, A Mariñeira, e Ignacio Vilar, Pradolongo, ambos os dous filmados en galego. Os dous directores teñen xa novos proxectos en marcha, e de feito Dobao leva xa algunhas semanas presentando en varios festivais a súa nova tv-movie, O club da calceta, levando o premio por exemplo no Festival Internacional de Cinema e Vídeo de Vila Nova de Famalicão. Finalmente, este ano Ignacio Vilar rodará Vilamor, a sucesora de Pradolongo. O realizador leva meses escollendo as localización para o filme, que conta a historia dun home que regresa anos despois á comuna hippy do Courel na que se criou. Poderemos vela en 2010.
O discurso que removeu os Mestre Mateo: "Aprendámoslles as linguas"
O discurso que removeu os Mestre Mateo: "Aprendámoslles as linguas"
'Os mortos van á présa' sae cun feixe de premios da gala dos Mestre Mateo
'Os mortos van á présa' domina as nominacións dos Mestre Mateo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
'Os mortos van ás présas'
'A noite que deixou de chover'
O Pazo da Cultura de Pontevedra acolleu a gala de entrega dos Mestre Mateo
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto